  Майя Бывальцева Удмуртиысь 25 ёросъёс пӧлысь 16-ез тулыс кизён ужъёс вакытлы минерал ватсэтъёс дасяны кутскизы. Ты дырлы возёсъёс 4 сюрс 800 тонна басьтӥзы ни. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Али одӥг гектарлы 6 килограмм минерал ватэтъёс усё, кылем арын та дырлы 5,7 килограмм луэ вал. Минерал ватсэтъёс тужгес трос дасязы ни Вавож ёросын – гектарлы быдэ 53,5 килограмм, Кияса ёросын – 28,4 килограмм но Можга ёросын – 17,6 килограмм. Минерал ватсэтъёс басьтон ласянь гурт возёсъёслэн шугъяськонъёссы ӧвӧл. Басьтон ватсэтъёсты поттӥсь заводъёслэн дилеръёсызлэсь мынэ. Озьы ик элькунын удобрениослэсь пичи партиоссэс возён понна куать площадкаос кылдытэмын Удмуртиысь гурт возёсъя но сиён-юонъя министерстволэн пресс-службаезТодэ вайытом, 2020-тӥ арын Удмуртиын 7 сюрс 602 гектар мында аналтэм гурт возёс музъемъёсты уже берыктӥзы.  Тегъёс: Удмуртия гуртвозёс кизён гуртвозёсъяминистерство  